《送马天禄给事赴云南佥事》
明代·程敏政

禁钟晓初歇，骑出城东门。惜君有远役，相携荐芳尊。

君本琐闼有，忠言动天阍。起居今十载，廷谢初蒙恩。

西南万馀里，滇江浩沄沄。轺车足时雨，宪节明朝暾。

丈夫挟壮气，抚此岁月奔。红芳漫春色，青松自霜根。

迢遥古南服，慷慨扶风孙。行台知有道，后会须重论。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。